Recommended byColombia
గత ఎపిసోడ్‌లో ఏం జరిగిందంటే..
దీప గుడి లోపలికి వెళ్తుంటే.. గుడి ముందు కాస్త దూరంగా కార్తీక్ కారు ఆగిపోతుంది. కార్తీక్‌ని చూసిన దీప.. ఆగి గుడి ముందు నిలబడి చూస్తుంది. ఇంతలో అక్కడో దొంగ.. కార్తీక్ వెనుక పర్స్‌ లాగేందుకు ప్రయత్నిస్తాడు. అదంతా దీప దూరం నుంచి గమనిస్తుంది. కార్తీక్ వంగి కారు ముందు ఏం ప్రాబ్లమ్ వచ్చిందని చెక్ చేస్తుండగా.. కార్తీక్‌కి కూడా తెలియకుండా పర్స్ లాక్కుని పరుగుతీస్తాడు. అది చూసిన దీప.. ‘దొంగ.. దొంగ’ అంటూ చేతిలోని కొబ్బరికాయ తీసుకుని ఫోర్స్‌గా విసిరి కొడుతుంది. అది తలకు తగిలి వాడు పడిపోతాడు. అక్కడ నుంచి ఫుల్ కామెడీ.. కార్తీక్ టెన్షన్ పడటం, దీప హైరానా పడ్డటం, ఇద్దరూ కలిసి ఆ దొంగను హాస్పెటల్‌కి తీసుకుని వెళ్లడం, అక్కడ మౌనిత దీప కార్తీక్‌ల మాటలు, చేష్టలు చూసి రగిలిపోవడం అంతా సూపర్‌గా అనిపిస్తుంది. అయితే దొంగ పోలీస్‌లకు పట్టిస్తారనే భయంతో అలా పడి ఉండటం సీన్‌కి హైలెట్ కామెడీ.
647 ఎపిసోడ్‌లో హైలైట్స్‌..
దీప టెన్షన్ చూసిన కార్తీక్.. నోరు మూసి ఏం మాట్లాడకుండా బయటికి తీసుకొచ్చి కూర్చోబెడతాడు. ‘అమ్మో ఇప్పుడు ఎలా? ఏది ఏమైనా మీ మీదకి కేసు రాకుడదు డాక్టర్ బాబు.. కేసు నా మీదే వేసుకుంటాను..’ అంటుంది దీప. ‘కేసు అంటే మామూలు కేసు అనుకుంటున్నావా మెంటల్ దానా? మర్డర్ కేసు పెడతారు’ అంటూ కార్తీక్ తిడుతుంటే.. ‘కానీ నేనేగా ఆ పని చేసింది. దానికి ఈ చిప్పలే సాక్ష్యం’ అంటూ ఉంటే అంతా మౌనిత వింటుంది. మౌనిత క్రిమినల్ బ్రెయిన్‌కి పని చెప్పి.. ‘సాక్ష్యాలతో సహా భలే దొరికావే.. వాడ్ని నిజంగా చంపి.. నిన్ను జైల్‌కి పంపిస్తాను’ అనుకుంటూ దొంగ ఉన్న ఆపరేషన్ థియేటర్‌లోకి వెళ్తుంది. అయితే దొంగ ఒక కన్ను తెరిచి.. డాక్టర్ ఇన్‌జెక్షన్ ఇవ్వడం చూసి.. టింగ్ మని పైకి లేచి.. ‘అమ్మో నేను బానే ఉన్నాను.. పోలీస్‌లకు పట్టిస్తారేమోనని పడిపోయినట్లు నటించాను.. నాకు ఆపరేషన్ వద్దు బాబోయ్.. నాకు ఆపరేషన్ వద్దు బాబోయ్..’ అంటూ ఒకటే పరుగు తీస్తాడు.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
బయట టెన్షన్ పడుతున్న దీప, కార్తీక్‌ల ముందునుంచే ఆ దొంగ పారిపోతాడు. ఏం అర్థం కానీ దీప, కార్తీక్‌లు బిత్తర చూపులు చూస్తారు. ఇంతలో లోపల నుంచి డాక్టర్లు బయటికి వచ్చి.. విషయం చెప్పడంతో.. దీప పడిపడి నవ్వుతుంది. కార్తీక్ కూడా నవ్వు వస్తుంది. ఇంతలో పక్కనే ఉన్న నర్స్ ‘డాక్టర్ అమ్మ(దీప)ని భలే భయపెట్టాడు సార్’ అంటుంది నవ్వుతూ.. ‘మామూలుగా టెన్షన్ పెట్టలేదు..’ అంటూ తలపట్టుకుంటాడు కార్తీక్. ‘చచ్చాడేమో అనుకున్నాను డాక్టర్ బాబూ’ అంటుంది దీప నవ్వుతూనే. ‘నన్ను కూడా హడలు కొట్టావ్ కదే’ అంటూ నెత్తిమీద ఒక్కటిస్తాడు కార్తీక్. వెనకనే ఉన్న మౌనిత అదంతా చూస్తూ రగిలిపోతుంది. తర్వాత దీప, కార్తీక్‌లు అదే ఫ్లోలో నవ్వుకుంటూ దీపని డ్రాప్ చేయడానికి కారు కీస్ కూడా ఇస్తాడు డ్రైవర్‌కి. అదంతా చూసిన మౌనితకి బీపీ పెరిగిపోతుంది.
Read Also: ‘కోయిలమ్మ’ సీరియల్ : సృహలోకి వచ్చిన రమేష్ చంద్ర! ఒంటరిదైన చిన్నీ?
(సౌందర్య దీపని కలిసినప్పుడు.. దీపా నువ్వు ఈ రోజు స్కూల్లో క్యారేజ్‌లు ఇవ్వడానికి రెస్ట్ తీసుకో.. నేను చూసుకుంటాను అంటుంది). అందుకే సౌందర్య దీపలానే క్యారేజ్ బాక్స్‌లు బుట్ట పట్టుకుని కారులోంచి దిగుతుంది. అది సౌర్య, హిమలు చూసి షాక్ అవుతారు. ‘నువ్వు తెచ్చావేంటీ నాన్నమ్మా?’ అంటారు. ‘మీ అమ్మకు ఏదో పని ఉంటే.. మాలతి(ఇంటి పనిమనిషి) చేత వండించి తెచ్చాను..’ అని సౌర్యకు సమాధానం ఇచ్చి.. ‘ఇవి ఎవరెవరికి ఇవ్వాలో అందరికీ ఇచ్చి రండి’ అంటుంది. సరే అంటూ ఇద్దరూ మోసుకుని వెళ్తారు.
సౌందర్య వెనక్కి తిరిగే సరికి కార్తీక్ ఉంటాడు. ‘ఏంటి మమ్మీ టెన్షన్ పడుతున్నావ్?’ అంటూనే.. ‘హిమకి టూర్‌ ఫీజ్ కడదామని వచ్చాను’ అని చెబుతాడు. ‘చచ్చాను.. ఇప్పుడు వంటలక్కలా నేను క్యారేజ్‌లు తెచ్చానని తెలిస్తే వీరభద్రుడైపోతాడు’ అనుకుంటూ ‘నేను కడతానులే కార్తీక్ నువ్వు వెళ్లు’ అంటూ కార్తీక్‌ని పంపించే ప్రయత్నం చేస్తుంది. కానీ కార్తీక్ వెళ్లకపోగా.. ‘ఎందుకు మమ్మీ అంత టెన్షన్ పడుతున్నావ్?’ అంటాడు. ఇంతలో సౌర్య వచ్చి.. ‘నాన్నమ్మా.. నువ్వు తెచ్చిన క్యారేజ్‌లు అన్నీ పంచేశాం.. అదిగో హిమ వస్తుంది’ అంటుంది. వెనక్కి తిరిగిన కార్తీక్ హిమని చూసి షాక్ అవుతాడు.
karthika deepam నవంబర్ 8
హిమ సేమ్ దీప నడిచినట్లే క్యారేజ్ బుట్ట పట్టుకుని నడిచి వస్తుంది. హిమని చూస్తున్న కార్తీక్‌కి దీపే గుర్తుకొస్తుంది. ఆవేశంతో రగిలిపోతాడు. కానీ పిల్లలు ఉండటంతో సౌందర్యని ఏం అనడు. కోపంగా చూస్తూ ఉంటాడు అంతే. ‘ఏంటి హిమా ఇది?’ అంటూ అడుగుతాడు కార్తీక్. ‘వంటలక్కకు ఏదో పని ఉందట డాడీ.. అందుకే నాన్నమ్మ మన మాలతీతో వంట చేయించి తీసుకొచ్చింది’ అని చెబుతుంది హిమ. దాంతో కార్తీక్ కోపం మరింత ఎక్కువ అవుతుంది. ‘అమ్మో నేను అయిపోయాను.. వంటలక్కా నన్ను బుక్ చేసేశావ్ కదే..’ అంటూ సౌందర్య మనసులో టెన్షన్ పడుతూనే ఉంటుంది.
కార్తీక్ హిమకు డబ్బులు ఇచ్చి.. ‘ఇదిగో టూర్ డబ్బులు అన్నావ్‌గా’ అంటూ ఇస్తాడు. పక్కనే ఉన్న సౌర్య కాస్త బాధగా ముఖం పెట్టి చూస్తుంది. కానీ ‘నాకు టూర్ డబ్బులు?’ అని అడగదు. సౌందర్య సౌర్య బాధని గుర్తించే లోపు కార్తీక్ కూడా సౌర్య వైపు తిరిగి.. నెత్తి మీద ఒకటి ఇచ్చి.. ‘అడగొచ్చుగా..? సెల్ఫ్ రెస్పెక్టా?’ అంటూనే డబ్బులు ఇచ్చి అక్కడ నుంచి వెళ్లిపోతాడు. కారు దగ్గర ఆగి కూడా సౌందర్య వైపు కోపంగా చూసి వెళ్తాడు కార్తీక్. ‘ఇంటికి వెళ్లాకా ఉంటుందేమో నాకు’ అనుకుంటుంది సౌందర్య. మౌనిత ఆ బీపీ తగ్గడానికి ప్రియమణితో తలకు కాపడం పెట్టించుకుంటుంది. కార్తీక్ మాత్రం జరిగిందంతా తలుచుకుంటూ.. ఆవేశంగా వేరే రూట్‌లో వెళ్లిపోతాడు.
కాస్త దూరం వెళ్లాకా.. ఆగి ఆలోచనలో పడతాడు. ‘బాగా డిస్ట్రబ్ చేస్తున్నారు. మమ్మీ(సౌందర్య) అలా బాక్స్‌లు తీసుకుని రావడం, ఆ దీప హాస్పెటల్‌లో ఓవర్ యాక్షన్.. ఏంటి ఇదంతా? అసలు రెండూ యాదృచ్చికమా లేక ప్రీప్లాన్డా? లాభంలేదు.. దీనికి ఏదో పరిష్కారం ఆలోచించాలి. లేదంటే నేను ఏం అయిపోతానో నాకే అర్థం కావట్లేదు’ అనుకుని ఇంటికి బయలుదేరతాడు కార్తీక్. మరిన్ని వివరాలు తరువాయి భాగంలో చూద్దాం.. కార్తీకదీపం కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.